The Power of Love (שיר של ג'ניפר ראש)

The Power Of Love (בעברית: כוחה של האהבה) הוא שיר שנכתב בשיתוף והוקלט במקור על ידי הזמרת האמריקאית ג'ניפר ראש (אנ') בשנת 1984. מאז, הוא הוקלט על ידי אייר סופליי, לורה ברניגן, סלין דיון ואמנים נוספים. הוא נכתב על ידי גונתר מנדה, קנדי דה-רוג', ראש ומרי סוזן אפלגייט והופק על ידי השניים הראשונים. השיר הוקלט בפרנקפורט, גרמניה (שם שוכנת ראש) והוא הופץ בגרמניה המערבית מבלי שזכה להצלחה רבה בסוף 1984; הגרסה המקורית של ראש הגיעה למקום הראשון במצעד הסינגלים הבריטי באוקטובר 1985 ולאחר מכן הפכה לסינגל הנמכר ביותר באותה השנה בממלכה המאוחדת. כמו כן, הפכה ראש לאמנית הראשונה אי פעם שיש לה סינגל שנמכר במיליונים בממלכה המאוחדת וזאת, בנוסף לכך שהוא הוכתר לשיר התשיעי הנמכר ביותר בעשור בו יצא. הוא למקומות הראשונות בקנדה, אוסטרליה, ניו זילנד ודרום אפריקה. גרסת הכיסוי של דיון הגיעה למקום הראשון בארצות הברית, קנדה ואוסטרליה בשנת 1994. השיר תורגם למספר שפות והפך לסטנדרט פופ. "The Power of Love" הוקלט לראשונה בפרנקפורט, גרמניה המערבית על ידי ג'ניפר ראש, עבור אלבומה בעל אותו השם משנת 1984. הדבר אירע שנה אחרי שהלהקה "פרנקי הולך להוליווד" הגתה שיר עם אותו השם. הוא הופץ כסינגל בגרמניה המערבית בדצמבר 1984. ביוני 1985, "The Power of Love" יצא כסינגל בממלכה המאוחדת, שם הוא עמד בראש המצעד במשך חמישה שבועות באוקטובר 1985. נכון למרץ 2017, הוא נמכר בלמעלה מ-1.45 מיליון עותקים במדינה. ראש ביצעה אותו ב-Top of the Pops. ההצלחה הגדולה של "The Power of Love" בממלכה המאוחדת התבטאה לאחר מכן בהצלחה בינלאומית נרחבת בחודשים האחרונים של 1985 ובינואר 1986, כולל הוצאה מחודשת שהופצה בגרמניה. בסופו של דבר הגיע "The Power of Love" למקום הראשון באוסטרליה, אוסטריה, אירלנד, ניו זילנד, נורווגיה, דרום אפריקה וספרד (שם ראש הגיעה לראש המצעד עם גרסה בספרדית בשם "Si tú eres mi hombre y yo tu mujer", שתורגמה כ"אם אתה הגבר שלי ואני האישה שלך"). CBS עיכבה את הוצאת "The Power of Love" באמריקה הצפונית בטענה שהוא "אירופאי מדי". עם זאת, הוא יצא בהפצה רשמית בארצות הברית וקנדה בינואר 1986, אך על אף שהגיע למקום הראשון בקנדה, "The Power of Love" לא הצליח להפוך ללהיט בארצות הברית, ונשאר במקום ה-57 במצעד הבילבורד הוט 100 ב-5 באפריל 1986. זאת, בנוסף לכך שהוא שהה במצעד במשך 13 שבועות בלבד. השיר בוצע על ידי ראש ב-The Tonight Show בכיכובו של ג'וני קרסון במרץ 1986 ו-American Bandstand באפריל 1986. מישל גרפי מ-The Atlanta Journal-Constitution בחרה ב-"The Power of Love" כ"שיר הטוב ביותר" באלבום, והחמיאה לקולה של ראש. בהמשך, ציינה ש"הקול האופראי שלה מתבטא בגוון המדהים שלה". טום יואינג מ-Freaky Trigger הצהיר שזהו "שיר על איך אהבה מסירה את תחושת ההערכה העצמית שלך, והופכת את הקיום עצמו ללא מוכר, כך שהניתוק המבלבל בינו לבין כל דבר שדומה למציאות הרגשית יוצר מעין היגיון מעוות". הוא הוסיף שהפזמון של השיר "בלתי נשכח". אלן ג'ונס מ-Music Week הכריז שהשיר משדר "כנות". ריצ'רד דפנדורף מ-The Orlando Sentinel הגדיר אותו כ"בלדה מטופשת". במגזין פיפל כתבו כי "מה שהכי מרשים הוא הקול של ראש. גרוני, אינטנסיבי ורחב טווח". המבקרים מטעם המגזין גם ציינו שיש בו תחושה של "תשוקה אינטליגנטית". ב-Pop Rescue תיארו אותו כ"בלדת פאוור קלאסית להפליא" ו"שיר חסר פגמים". בהמשך, הוסיפו שקולה של הזמרת "עשיר, חזק ומעקצץ להפליא בעמוד השדרה". גרג קנדי מ-Red Deer Advocate הגדיר את השיר ככזה הגורם לתחושות "נוקבות". עורך מטעם The Stage כינה אותו כ"סופרבלדה". ערוץ המוזיקה האוסטרלי Max דירג את השיר במקום ה-771 ברשימת "1000 השירים הגדולים בכל הזמנים" ב-2011. את הווידאו קליפ הרשמי של "The Power of Love" ביים במאי הווידאו קליפים הגרמני מייקל לקבוש. הוא צולם בניו יורק סיטי. כשהקליפ מתחיל, ניתן לראות את העיר ניו יורק בשעות הבוקר המוקדמות. כמה בחורים מסתובבים במשרד ריק, כשהם מחפשים משהו. הם מתגלים על ידי בן זוגה של ראש, שעובד בלילות והם כבר הבחינו בו. לאחר מכן, הפוקוס עובר לראש שנראית עוזבת את מדיסון סקוור גארדן סנטר. בדרכה הביתה, היא מתחילה לבצע את מילות השיר. כשהיא מגיעה לביתה, פותחת את דלת חדר השינה שלה ורואה שבן זוגה ישן. כשהפזמון מתחיל, ראש נכנסת למעלית משא שנעה כלפי מעלה. לאורכו של הקליפ מופיעות סצנות בהן הגברים דוחקים בבן זוגה של ראש לעשות דברים בשבילם. כמה סצנות מציגות את ראש מרכיבה משקפי שמש שחורים, עומדת על המזח ליד הים, בזמן שהיא צופה בהם נפגשים על המזח כדי לתכנן משהו. הם גם מכים את בן הזוג שלה. ראש מנסה לעזור לו לצאת מידיהם וזאת, תוך שהיא מנסה לדבר עימם. לקראת הסוף, היא צועדת בעיר בשעות הערב, כשהיא ממשיכה לבצע את השיר. בבית היא שוב פותחת את דלת חדר השינה שלה, בודקת שבן הזוג שלה שוכב שם ישן. לבסוף, היא סוגרת את הדלת והקליפ מסתיים. הזמרת הקנדית סלין דיון הקליטה את "The Power of Love" עבור אלבום האולפן השלישי שלה בשפה האנגלית, The Colour of My Love ‏(1993). הוא הופק בידי דייוויד פוסטר והופץ כסינגל המוביל מהאלבום בנובמבר 1993 באמריקה הצפונית, בדצמבר 1993 ביפן ובתחילת 1994 בשאר רחבי העולם. במגזין בילבורד דירגו אותו כ"שיר האהבה ה-46 הגדול ביותר בכל הזמנים". "The Power of Love" הפך לשיר הנמכר ביותר של אמנית בשנת 1994 בארצות הברית (מקום שמיני בסך הכול ברחבי העולם), לאחר שנמכר בלמעלה מ-900,000 עותקים. הוא הפך לשיר הראשון של דיון בארצות הברית שהגיע למקום הראשון במצעד הבילבורד הוט 100, שם שהה במשך ארבעה שבועות במהלך פברואר 1994. הוא גם הפך לראשון שלה שהגיע לראש מצעד הסינגלים האוסטרלי ולשירה השני שעשה זאת בקנדה. הוא הגיע לראש מצעד השירים העכשוויים למבוגרים בארצות הברית וקנדה. בשאר העולם, "The Power of Love" הגיע לעשירייה הפותחת בצרפת, הממלכה המאוחדת, בלגיה, שוודיה וניו זילנד. הוא קיבל את תואר הפלטינה בארצות הברית ובאוסטרליה, זהב בניו זילנד וכסף בצרפת. "The Power of Love" זכה בפרס הפופ של האגודה האמריקאית למלחינים, מחברים ומוציאים לאור (ASCAP) לשיר המושמע ביותר בארצות הברית. הוא הועמד לפרס גראמי בקטגוריית "ביצוע הפופ הווקאלי הטוב ביותר – אישה", לפרס המוזיקה האמריקאית בקטגוריית "שיר הפופ/רוק האהוב ביותר", לשני פרסי המוזיקה של בילבורד בקטגוריות "שיר ההוט 100 המוביל" ו"השיר העכשווי של השנה", ולפרס ג'ונו בקטגוריית "סינגל השנה". הודות ל-"The Power of Love", דייוויד פוסטר הועמד לפרס ג'ונו בקטגוריית "מפיק השנה". עבור "The Power of Love" יצא וידאו קליפ רשמי שנועד לעזור בקידום שלו ברחבי העולם. בקליפ נעשה שימוש בגרסת הרדיו של השיר. "The Power of Love" הפך לאחד משירי החתימה של דיון. היא ביצעה אותו בכל סיבובי ההופעות שלה, כולל סיבוב ההופעות האחרון שלה, "Courage World Tour".‏ "The Power of Love" נכלל ברבים מאלבומי ההופעה שלה. "The Power of Love" נכלל גם באלבומי אוסף ולהיטים של דיון: All the Way... A Decade of Song ‏(1999),‏ Complete Best ‏(2008),‏ My Love: Essential Collection ‏(2008) ו-The Best of Celine Dion & David Foster ‏(2012). בנוסף לכך, נכלל באלבומים כדוגמת: À l'Olympia ‏(1994),‏ Live à Paris ‏(1996),‏ Live à Paris ‏(1996),‏ Au cœur du stade ‏(1999),‏ Live in Las Vegas: A New Day... ‏(2007),‏ Taking Chances World Tour: The Concert ‏(2010) ו-Céline une seule fois / Live 2013 ‏(2014). היא ביצעה אותו בטקס פרסי המוזיקה האמריקאית 1995 ובספיישל הטלוויזיה שלה, That's Just the Woman in Me, ששודר ב-CBS ב-15 בפברואר 2008. בשנת 1996 יצאה גרסת כיסוי לשיר בעברית "כוחה של אהבה" בביצוע של זהבית. גרסת כיסוי נוספת "חייל שבגזרה" בביצוע של גד אלבז, שנכתב על גלעד שליט. מידע על היצירה "The Power of Love" באתר מיוזיק בריינז מידע על הקומפוזיציה "The Power of Love" באתר AllMusic מילות השיר "The Power of Love" באתר Genius גרסאות נוספות ל"The Power of Love" באתר SecondHandSongs סרטון השיר "The Power of Love" באתר יוטיוב גונתר מנדה, קנדי דה-רוג', ג'ניפר ראש, מרי סוזן אפלגייט Jennifer Rush – The Power of Love, נבדק ב-2022-04-30 JENNIFER RUSH | full Official Chart History | Official Charts Company, www.officialcharts.com Jones, Alan (January 6, 1990). "Charts". Record Mirror. London, England: United Newspapers. p. 46. (top 80 only) Celine Dion, Billboard (באנגלית אמריקאית) 1980s Singles Chart Archive - everyHit.com, www.everyhit.com The Official Top 20 biggest selling singles of all time by female artists, www.officialcharts.com (באנגלית) BBC One - Top of the Pops, 07/11/1985, BBC (באנגלית בריטית) ShieldSquare Captcha, www.songfacts.com Jennifer Rush, Billboard (באנגלית אמריקאית) Bandstand, 1957-08-05, נבדק ב-2022-04-30 Greppi, Michele. (February 15, 1986). "RECORD REVIEWS". The Atlanta Journal-Constitution. Retrieved March 25, 2020. JENNIFER RUSH – “The Power Of Love” | FreakyTrigger Jones, Alan (January 15, 1994). "Market Preview: Mainstream - Singles" (PDF). Music Week. p. 12. Retrieved April 13, 2021. Defendorf, Richard (February 23, 1986). "Record Jockeys". p. 8. The Orlando Sentinel. People Staff Updated March 31, 1986 12:00 Pm, Picks and Pans Review: Jennifer Rush, PEOPLE.com (באנגלית) Pop Rescue, Review: “Jennifer Rush” by Jennifer Rush (CD, 1985), Pop Rescue, ‏2015-11-11 (באנגלית) Kennedy, Greg (March 8, 1986). "Album Corner". p. 4B. Red Deer Advocate. "Seen At: The Sounds of the Platters". The Stage. August 6, 1987. page 5. Retrieved March 29, 2020. "TOP 1000 GREATEST SONGS OF ALL TIME – 2011". Max. 2011. Retrieved April 26, 2020. Jennifer Rush: The Power of Love, נבדק ב-2022-04-30 Jennifer Rush - The Power Of Love (Official Video) (VOD), נבדק ב-2022-04-30 Celine Dion - The Power Of Love (באנגלית), נבדק ב-2022-04-30 Fred Bronson, Fred Bronson, Top 50 Love Songs of All Time, Billboard, ‏2022-02-09 (באנגלית אמריקאית) Inc, Nielsen Business Media (January 21, 1995). Billboard. Nielsen Business Media, Inc. australian-charts.com - Australian charts portal, australian-charts.com Nielsen Business Media Inc, Billboard, Nielsen Business Media, Inc., 1995-05-27. (באנגלית) Rock On The Net: 37th Annual Grammy Awards - 1995, www.rockonthenet.com Rock On The Net: 22nd American Music Awards (presented in 1995), www.rockonthenet.com Nielsen Business Media Inc, Billboard, Nielsen Business Media, Inc., 1994-12-24. (באנגלית) Artist Summary | The JUNO Awards, web.archive.org, ‏2014-01-08 Céline Dion - The Power Of Love (Official Video), נבדק ב-2022-04-30 Céline Dion, Discogs (באנגלית) Gavin Ryan (2011). Australia's Music Charts 1988-2010. Mt. Martha, VIC, Australia: Moonlight Publishing. Gold & Platinum, RIAA (באנגלית אמריקאית) BRIT Certified, BPI (באנגלית) Dean Scapolo (2007). The Complete New Zealand Music Charts 1966–2006. RIANZ. ISBN 978-1-877443-00-8. Disque en France, web.archive.org, ‏2012-03-03 כוחה של אהבה | גרסה עברית, באתר גרסה עברית, ‏1 בינואר 2022 חייל שבגזרה | גרסה עברית, באתר גרסה עברית, ‏1 בינואר 2022